70.000 skammtar af bóluefni við COVID-19 eru væntanlegir hingað til lands í lok mars og þá eru ekki taldir með skammtar frá AstraZeneca. Þetta kom fram á upplýsingafundi Almannavarna í morgun.
Framleitt hefur verið meira af bóluefni en gert var ráð fyrir og því er staðan þessi.
Þannig að ég held að við getum verið vongóð um það að við munum fá bóluefni hraðar en við höfum talið til þessa.
Sagði Þórólfur Guðnason á upplýsingafundinum í morgun.
Við erum hins vegar einungis enn þá með dreifingaráætlun út mars. skv. því fáum við um 70.000 skammta út mars en inn ií því er ekki bóluefni Astaz út mars. þannig að það er ýmislegt óljóst.
Dönsk stjórnvöld eru vongóð um að þar takist að bólusetja flesta í sumar. Danir fá níu hundruð þúsund fleiri skammta af bóluefni við kórónuveirunni en gert hafði verið ráð fyrir, að því er kemur fram í fréttatilkynningu frá heilbrigðisyfirvöldum í Kaupmannahöfn frá því í dag. Ástæðan er meðal annars framleiðsluaukning í verksmiðjum sem framleiða lyfið fyrir Pfizer-BioNTech. Þetta þýðir að hægt verður að bólusetja alla Dani sem þess óska fyrir júnílok, um það leyti sem sumarleyfi hefjast almennt í Danmörku.
þetta ræðst allt af þeim dreifingaráætlunum sem að við munum fá frá framleiðendum.
Von er á rúmlega sjötíu þúsund skömmtum af bóluefni við COVID hingað til lands í lok mars. Sóttvarnalæknir vonar að hægt verði að bólusetja sem flesta í sumar. 